Regjeringen tar et viktig grep for å sikre at bedriftene har et tilstrekkelig kredittforsikringstilbud også inn i 2021. Den statlige garantiordningen for re-forsikring av kredittforsikring som kom på plass tidlig på sommeren er kanskje det viktigste korona-tiltaket for sjømatnæringen. Sjømatnæringa er helt avhengig av et fungerende marked for kredittforsikring for å kunne holde vareflyten i gang. Koronaepidemien skapte en usikkerhet i markedet som var uhåndterlig både for bedriftene og for de private forsikringsselskapene. Gjennom den statlige garantiordninger har man lagt til rette for å opprettholde et tilstrekkelig kredittforsikringstilbud. Vi har hatt god og løpende kontakt både med Nærings- og fiskeridepartementet og GIEK gjennom hele koronaperioden. Og vi har opplevd både stor forståelse og innsikt i sjømatnæringens situasjon. Det er liten tvil om at usikkerhet i markedet vil vedvare. Dette forsterkes av at kredittforsikringsselskapene rapporter at deres forventning er at tapene som følge av koronasituasjonen først vil komme høsten 2020 og inn i 2021. Vi er derfor lettet over at Regjering nå ønsker å videreføre ordningen i første halvår 2021. Uten en statlig ordning er vi redd det kunne blitt en brutal start på 2021. Ta kontakt med Kristin Alnes om du har spørsmål.